OPĆINA DOBRINJ, Dobrinj 103, 51514 Dobrinj, OIB:97003983043,  koju zastupa Općinski načelnik Neven Komadina (u daljnjem tekstu: Davatelj financijskih sredstava) 

i 	

_______________________________, OIB:______________ ___, iz ________, _________________, koju zastupa  _____________________________   (u daljnjem tekstu: Korisnik),                                         

zaključili su dana _______________     2027. godine


UGOVOR O DODJELI FINANCIJSKIH SREDSTAVA
 iz sredstava proračuna Općine Dobrinj za 2027. godinu


Članak 1.
	Predmet ovog Ugovora je financiranje programa Korisnika kojim se zadovoljavaju javne potrebe u kulturi Općine Dobrinj pod nazivom NAZIV PROGRAMA/PROJEKTA (u daljnjem tekstu: Program) iz sredstava Proračuna Općine Dobrinj za 2027. godinu.
Ovaj Ugovor zaključuje se između ugovornih strana temeljem provedenog Javnog poziva za predlaganje programa javnih potreba u kulturi Općine Dobrinj (u daljnjem tekstu: Javni poziv) i Odluke o raspodjeli sredstava za realizaciju programa javnih potreba u kulturi Općine Dobrinj za 2027. godinu (KLASA: URBROJ:).
	Obrazac opisa programa i obrazac proračuna koje je Korisnik dostavio pri javljanju na Javni poziv ili koji su naknadno izmijenjeni sukladno ovom Ugovoru sastavni su dio ovog ugovora te čine njegove Priloge broj 1 i 2. 
Ovaj ugovor sklapa se za provedbu programa u razdoblju od 1.1.2027. do 31.12.2027.

Članak 2.
Općina se obvezuje, u skladu s Proračunom za 2027. godinu, financirati realizaciju Programa Korisnika u iznosu do  _______________ EUR-a (slovima:) .
	Sredstva iz članka 1. ovog ugovora Korisnik može koristiti isključivo za troškove sukladno uvjetima Javnog poziva te prema Obrascu opisa programa/projekta i Obrascu proračuna.
Općina Dobrinj se obvezuje doznačiti iznos iz članka 1. Ugovora na žiro-račun Korisnika broj IBAN: HR__________________________  otvoren kod __________________________ prema dinamici izvedbe programa Korisnika ovisno o tijeku programa i raspoloživim sredstvima u  Proračunu Općine Dobrinj.
Korisnik se obvezuje da će odobrena financijska sredstva utrošiti strogo namjenski za ostvarenje predloženog i prihvaćenog programa, kao i da će osigurati preostala sredstva potrebna za izvršenje programa iz članka 1. ovog Ugovora.


Članak 3.
Ako tijekom proračunske godine dođe do smanjenja proračunskih prihoda, odnosno ako se isti ne budu ostvarili u planiranom opsegu, nadležno tijelo Općine Dobrinj poduzet će mjere za uravnoteženje Proračuna, sukladno Zakonu o proračunu i aktima Općine Dobrinj, a koje mogu imati za posljedicu smanjenje potraživanja, odnosno obveza između ugovornih strana iz ovoga Ugovora, o čemu će ugovorne strane zaključiti odgovarajući Dodatak ovome Ugovoru, bez ikakva daljnjeg pitanja ili prigovora Korisnika sredstava. 
	Ukoliko uslijed poduzimanja mjera iz prethodnog stavka Općina Dobrinj smanji iznos sredstava iz članka 1. ovog Ugovora, ugovorne strane mogu, ovisno o koncepciji programa, ugovoriti izvršenje sufinanciranog programa u smanjenom opsegu.
Članak 4. 
Isplate će se obavljati temeljem pisanog zahtjeva Korisnika, koji mora biti podnesen u izvorniku na propisanom obrascu (Prilog broj 3), uz presliku odgovarajuće dokumentacije (račun, predračun, ponuda, ugovor, uplatnica i sl.) i odobrenja općinskog načelnika. 
Korisnik se obvezuje da će pisani zahtjev za isplatom uputiti Općini Dobrinj, Jedinstvenom upravnom odjelu, najkasnije do 13. prosinca 2027. godine, izuzev zahtjeva koji se odnosi na dio programa koji će tek biti realiziran tijekom mjeseca prosinca u kojem slučaju se zahtjev za isplatom mora podnijeti bez odgode, odmah po završetku programa.
Korisnik se obvezuje da će predloženi i prihvaćeni program iz članka 1. ovog Ugovora realizirati najkasnije do 31. prosinca 2027. godine.
Korisnik se obvezuje u svojim programskim i promotivnim materijalima navesti da je program sufinanciran sredstvima Općine Dobrinj.

Članak 5.
	Radi kontrole namjenskog korištenja sredstava Korisnik se obvezuje da će Općini dostaviti Izvještaj o provedbi programa/projekta koji treba sadržavati:
· Opisni izvještaj provedbe programa i
· Financijski izvještaj provedbe programa.
Izvještaji iz prethodnog stavka ovog članka podnose se na propisanom obrascu koji je sastavni dio natječajne dokumentacije, a dostavlja se u tiskanom obliku ili u elektroničkom obliku, ovjeren pečatom i potpisom osobe ovlaštene za zastupanje u roku od 30 dana od završetka programa, a najkasnije do 31. siječnja 2028. godine.
	Ukoliko Korisnik nenamjenski koristi sredstva, ne izvrši program ili ne podnese odgovarajuće izvješće, dužan je vratiti primljena sredstva uz obračunatu zakonsku zateznu kamatu.

Članak 6.
Korisnik ovlašćuje Općinu da u svrhu nadzora namjenskog korištenja sredstava iz članka 2. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio financijska sredstva koja je dobio od Općine za financiranje Programa. 
Općina može neposrednu kontrolu obaviti kroz terenski posjet prostorijama Korisnika te je o namjeni izvršenja te kontrole dužna obavijesti Korisnika barem pet dana prije planiranog izvršenja kontrole.
Općina može od Korisnika zahtijevati dodatne podatke o provedbi Programa u bilo koje doba, sve do predaje završnih Izvještaja o provedbi Programa. Dodatni podaci dostavljaju se u skladu s uputom Općine, najkasnije u roku od 14 dana od dana podnošenja zahtjeva.
	Općina pridržava pravo kontinuiranog praćenja i vrednovanja izvršenja programa iz članka 1. ovog ugovora te preispitivanje financija i troškova u bilo koje vrijeme trajanja financiranja te u razdoblju od 7 godina nakon završetka aktivnosti.
	
Članak 7.
	Korisnik se obvezuje pravodobno obavijestiti Davatelja o manjim izmjenama ovoga Ugovora. Manje izmjene ovog Ugovora mogu biti:
· Izmjene proračuna između proračunskih poglavlja manje od 15%,
· Zamjena člana tima,
· Promjena bankovnog računa Korisnika,
· Promjena adrese ili drugih kontakata Korisnika,
· Druge male promjene aktivnosti koje ne utječu na opseg i ciljeve Programa (npr. manje promjene u vremenskom rasporedu provedbe aktivnosti).
	Manje izmjene ne zahtijevaju izradu Dodatka ugovoru.


Članak  8.
	Korisnik se obvezuje pravodobno izvijestiti Općinu o eventualnim objektivnim smetnjama tijekom realizacije Programa koje onemogućuju ili bitno mijenjaju opseg, vrstu planiranih aktivnosti u ugovorenom roku ili izvršenje aktivnosti u planiranim stavkama proračuna, kako bi se mogle ugovoriti izmjene ugovornih obveza.
U slučaju da izmjene i dopune proračuna ili programskih aktivnosti ne utječu na osnovnu svrhu Programa, a financijski je učinak ograničen na premještanje stavki u okviru istog glavnog proračunskog poglavlja, uključujući otkazivanje ili izmjenu postojeće stavke, ili premještanja planiranih troškova iz jednog proračunskog poglavlja u drugo, u iznosu od 15% ili manje od iznosa predviđenog Ugovorom za svako relevantno poglavlje prihvatljivih troškova, Korisnik može prenamijeniti proračun i o tome bez odlaganja obavijestiti Općinu u pisanom obliku.
U slučaju da su izmjene proračuna između proračunskih stavki veće od 15%, kao i u slučaju izmjena i dopuna aktivnosti Programa kojima se utječe na njegovu osnovnu svrhu, neophodno je izraditi dodatak ugovoru i novi proračun programa, a Korisnik je obvezan dostaviti pisani zahtjev za odobrenjem te obrazloženje izmjena i dopuna proračuna.
Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli financijskih sredstava ili bile u suprotnosti s ravnopravnim odnosom prema drugim podnositeljima zahtjeva. Najviši iznos financijskih sredstava naveden u ugovoru ne može se povećavati.

Članak 9.
	Korisnik će poduzeti sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti Općinu o svim situacijama koje predstavljaju ili bi mogle dovesti do takvog sukoba. 
	Ne smatra se sukobom interesa kada Korisnik provodi Program usmjeren na njegove članove kao korisnike Programa, a koji pripadaju socijalno osjetljivim skupinama ili skupinama s posebnim potrebama.
	Svaki sukob interesa Općina zasebno procjenjuje. U slučaju utvrđenog postojanja sukoba interesa u provedbi Programa, Općina će zatražiti od Korisnika da bez odgode, a najkasnije u roku koji ne može biti duži do 30 dana, poduzme potrebne radnje koje je naložila Općina kako bi se otklonio sukob interesa u provedbi Programa.

Članak 10.
Ako Općina utvrdi da je Korisnik nenamjenski koristio sredstva iz članka 2. ovog ugovora ili nije proveo program u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 5. ovog ugovora ili ako Općini ne omogući nadzor nad namjenskim korištenjem sredstava iz članka 6. ovog ugovora, daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena sredstva, uz obračunate kamate, u roku od 30 dana od dana primitka pisane obavijesti Općine o potrebi vraćanja zaprimljenih sredstava.

Članak 11.
Ako Općina utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisniku u sljedećoj godini.

Članak 12.
	Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.	

Članak 13.
Korisnik se obvezuje da će po pozivu Općine Dobrinj sudjelovati u manifestacijama kojih je isti organizator.
	Korisnik se obvezuje na svim tiskanim, video i drugim materijalima vezanim uz program istaknuti i naziv Općine kao institucije koja financira program koji je predmetom ovog ugovora.
	Korisnik je suglasan da Općina koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa Općine u razvoju kulture u Republici Hrvatskoj i djelovanja Općine.

Članak 14.
	Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa. 

Članak 15.
Potpisivanjem ovog ugovora Korisnik se obvezuje da kao primatelj bespovratnih sredstava iz javnih izvora za provođenje programa od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

Članak 16.
	U slučaju da se spor u provedbi ovog ugovora između Općine i Korisnika ne može riješiti sporazumno, niti putem postupka mirenja, spor rješava stvarno nadležan sud. 

Članak 17.
	Na elemente financiranja koji nisu uređeni ovim ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21).
              
Članak 18.
	Ovaj ugovor sastavljen je u 3 (tri) istovjetna primjerka, od kojih 1 (jedan) primjerak zadržava Korisnik, a 2 (dva) primjerka zadržava davatelj financijskih sredstava.
	Ovaj Ugovor stupa na snagu danom potpisa ovlaštenih osoba obiju ugovornih strana. 


KLASA:
URBROJ: 
U Dobrinju, _____________2027. godine

Ugovorne strane:
   
	   KORISNIK					              OPĆINA DOBRINJ



________________________				____________________________	
                                                  		  		               Neven Komadina
                                  						Općinski načelnik
            



